אנחנו ההורים מתחילים את ההכנות לשנת הלימודים עוד לפני שחופשת הקיץ מסתיימת. קניות של ספרים וכלי כתיבה, תכנון של מערכת שעות, התארגנות של ההסעות לחוגים וחיפוש אחר בייבי סיטר לשעות אחר הצהריים. כחלק מהחזרה לשגרת יום של בית הספר ועל מנת שהבקרים יהיו מאורגנים טוב יותר אני ממליצה להורים להתחיל לתרגל עם הילדים אכילה של ארוחת בוקר ו/או הכנת כריכים מגוונים וטעימים, בהתאם לזמן העומד לרשותכם.
ארוחת הבוקר הינה ארוחה חשובה מאוד עבור הילדים ומהווה שבירה של צום הלילה. ארוחה זו מספקת לגוף את האנרגיה הנדרשת לתחילת היום. כמו כן, מחקרים מעידים על כך שילדים המקפידים לאכול ארוחת בוקר, מרוכזים ומצליחים יותר בלימודים. בנוסף, דילוג על ארוחת בוקר הינו גורם סיכון להשמנה, פוגע ביכולת התמודדות עם הלחץ במבחנים ופוגע בתפקוד הכללי של הילד בכיתה.
לכן, לפני שהולכים לבית הספר, מומלץ לאכול משהו קטן, אין צורך לפתוח שולחן ולקום 40 דקות קודם. ארוחת בוקר מזינה יכולה להיות דגני בוקר לא ממותקים עם חלב, פרוסת לחם עם מריחה של גבינה לבנה וירק, גביע יוגורט עם 2 כפות גרנולה או טוסט עם גבינה צהובה.
על מנת להישאר מרוכזים בלימודים ולשמור על אספקת אנרגיה זמינה, מומלץ לארוז לבית הספר כמות כריכים המספיקה למספר שעות הלימוד.
מי שלומד יום קצר עד השעה 13:00 יכול להצטייד בכריך אחד להפסקת 10:00, פרי להפסקת 12:00 וכשמגיע הביתה יאכל ארוחת צהריים חמה.
על מנת שהכריכים יהיו מגוונים, ניתן לחשוב כבר עכשיו על רעיונות וטעמים שהילדים אוהבים.
את הכריכים ניתן להכין בלחם פרוס, לחמנייה, פיתה או כל לחם שאוהבים, רצוי לצרף לכריכים שקית עם ירקות טריים.
כל שנותר לכם כעת, זה לעבור יחד על רשימת הכריכים ולהחליט על האפשרויות הטעימות ביותר עבור ילדכם.
שתהיה לכם ולילדכם שנת לימודים מוצלחת וטעימה!
וצוות הדיאטניות, מדיקס.